Nagoya terebi hōsō
Tapauksia

Yhtiön nykyisten toimitilojen tontti hankittiin alun perin Yomiuri Shinbunin Chūbun toimitiloiksi Shinshū Ōtani -ha Nagoya betsuin -temppeliltä. Paikalla oli alun perin temppeli. Myös viereiset vanhat toimitilat (nykyinen Mē-tere Annex) ovat temppelin peruja.
Perustamisen aikoihin Yomiuri shinbunin Chūbu-investoinneissa toimi sittemmin (jo konkurssiin menneen) Chisan Grupin perustanut Yomiurin Hirotomo Takei.
Yhtiötä lähinnä olevaa Nagoyan kunnallisen metron Meijō-linjan Higashi betsuin -asemaa kutsutaan mainoksissa usein Mē-tere maen asemaksi.
Yhtiön perustamisen aikaan 9 yhtiötä haki teletoimilupaa, mutta tuolloisen postiministeriön ohjauksesta näistä viisi hakivat yhdessä uudelleen toimilupaa, mikä johti Nagoya tv:n perustamiseen.
Aseman perustamisen aikoihin tavoitteena oli myös radiotoiminnan harjoittaminen, ja toimitilatkin pystytettiin tätä silmällä pitäen. FM Aichin perustaminen kuitenkin pysäytti suunnitelmat. Aikaisempi toiminimi Nagoya hōsō sisälsikin ajatuksena myös radiotoiminnan. Virallisesti yhtiön nimi muutettiin vuonna 1987.
Vuoden 2003 huhtikuusta asema on käyttänyt itsestään lempinimeä Mē-tele . Nimi pohjautuu Nagoya-sanan ensimmäisen kanji-merkin vaihtoehtoiseen lukutapaan. Samantyyppisiä lempinimiä on alueella käytössä muitakin – mm. Nagoyan satama on ”Mei-kō” ja Nagoyan asema ”Mei-eki”. Nimi on kuitenkin käytössä koko maassa, ja myös aseman logoa muutettiin vastaavasti.
Aseman merkki muutettiin aiemmista tyylitellyistä ”N”- ja ”T”-kirjaimista kahta salamaa muistuttavaan versioon. Salamoiden design on sama kuin varsinaisen logon ”bi”-hiraganan pisteiden. ”Nagoya terebi”-logo on nähtävissä lähinnä yhtiön aulassa, muulloin käytetään lähes yksinomaan ”Mē-tele”-logoa.
Imagomuuteoksen yhteydessä kanava luopui monista itse tuottamistaan ohjelmista ja aloitti joukon uusia, mukaan lukien Mē-tele Wide Thunder 5. Nämä kaikki kuitenkin osoittautuivat lyhytikäisiksi ja lopetettiin puolen vuoden – vuoden sisällä.
Pidempään jatkuivat vain Wide Thunder 5:n segmenttinä alkanut Udo-chan no tabi shite gomen ja Hikaru! Sports kenkyūsho.
Aichin maailmannäyttelyssä asema vastasi yhdessä Asahi shinbun -shan, Terebi Asahin ja Asahi hōsōn kanssa Ai-chikyū -torin toiminnasta nimellä Media Asahi.
Kuten myöhempänä kerrotaan, vuonna 1973 asema yhdistettiin All-Nippon News Networkiin, mutta Nippon terebi on edelleen yksi aseman suurista osakkeenomistajista, ja toisaalta Mē-tele puolestaan on yksi Nippon terebin suurista osakkeenomistajista.
Alue ei aiemmin kuulunut aseman lähetysalueeseen, mutta koska asema hyödyntää Gifun prefektuurin Gujōn lähetysaseman laitteita ovat sen ohjelmat katsottavissa myös Fukuin prefektuurin Ōnossa (entinen Izumimura). Fukuin Fukui hōsō kuuluu vain osittain ANN-verkkoon (ollen ns. Crossnet-asema), eikä siten ole täysin Asahi-liitännäinen televisioasema. Tämän vuoksi Nagoya tv on tärkeä kanava Asahin ohjelmista kiinnostuneille ōnolaisille (kanava on nähtävissä jopa kaupungin itäosissa tarpeeksi laadukkailla antenneilla). Japanin kaupallisten lähetysasemien liiton ja paikallisten asemien erimielisyyksien vuoksi koko alueella uudelleenlähetykset tapahtuvat vain analogisesti.
Vuoden 2009 alkupuoliskolla yhtiö teki historiansa ensimmäistä kertaa tappiota (n. 500 miljoonaa jeniä).
ANN-ketjun yhdistymisen jälkeen kanavalla ei Tv Aichin tavoin pitkään aikaan näytetty Chūnichi Dragons – Yomiuri Giants -baseball-otteluita suorana. ANN:n tuottamia Yakult Swallowsin, Hiroshima Tōyō Carpin ja Hanshin Tigersin Chūnichin vastaisia otteluita näytettiin menneisyydessä ajoittain, mutta niiden osan lähetyksistä selostus vaihdettiin Nagoya tv:ssä. Yokohama Baystarsin ja Hanshinin tapauksessa taas useasti lähetyskuvan tuotti itsenäine UHF-kanava, ja tähän liitettiin Nagoya tv:n selostus. Chūkyō terebi taas voi käyttää Nittelen kuvaamaa Chūnichi–Giants-otteluiden materiaalia. 29.4.2006 Nagoya tv:llä kuitenkin näytettiin Tv Asahin kuvaama Tōkyō Domella pelattu Giants–Chūnichi-ottelu. Tämä oli ensimmäinen suora Giants-Chūnichi-lähetys kanvalla 34 vuoteen. Vuosina 2007 ja 2008 kanava on myös näyttänyt suorana Tv Asahin kuvaamia otteluita.